通判蘇君俞見和復次韻答之
作者：唐庚
朝代：宋

paragraphs: 公才過人其倍十，詞藝即今誰跂及。
萬卷收藏富編集，詩人閫域稱優入。
西州書生學穿執，朅來東游爲絲粒。
十分折腰敢長揖，欲吐壯懷還自吸。
朋從調笑鬬捷給，狂言偶發難收拾。
語意俳諧韻牽縶，不敢獻公公密緝。
報章大是鮫人泣，一一珠璣落圓濕。
自慙思竭如空笈，口吻悲吟知窘急。